Båt
        
         (norsk slekt)
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Båt var en norsk slekt av svensk opprinnelse, som eide setegårdene Brøden og Lundestad ved Halden og Morlanda i Båhuslen.
Slektens første kjente mann var riksråd og ridder Aslak Turessønn, nevnt i 1472, som var gift med en kvinne av slekten Tre Rosor. Slekten Båt døde ut med hans sønnesønn Knut Knutssønn, lensherre på Akershus, som ble henrettet i 1519 på Christian 2s ordre. Han var en av landets største godseiere, og fordelingen av arven førte til en stor rettssak. Mye av godset havnet hos Vincens Lunge. Les mer i Store norske leksikon Lundestad Morlanda Norge i senmiddelalderen Norge under dansk styre